
Whase life is like a weel-gaun mill/

Supply'd wi' store o9 water,
The heapet happer's ebbing still,

And still the clap plays clatter.

II.

Hear me, ye venerable cores

As counsel for poor mortals,
That frequent pass douce Wisdom's door

For glaikit Folly's portals ;
I, for their thoughtless, careless sakes?

Would here propone defences,
Their donsie tricks, their black mistakes,

Their failings and mischances.

III.

Ye see your state wi' theirs compar'd,

And shudder at the niffer,
But cast a moment's fair regard,

What maks the mighty differ;
Discount what scant occasion gave

That purity ye pride in,
Arid (what's aft mair than a' the lave)

Your better art o' hiding.

IV,

Think, when your castigated pulse

Gies now and then a wallop,
What ragings must his veins convulse,

That still eternal gallop :

